Ambiorix (stripverhaol)

Ambiorix: Ambitieus voor Limburg, ambetant voor zijn tegenstanders is e stripverhaol oet 2006. 't Scenario kump vaan Guido Dreessen en Jan Neyens, de printsjes vaan 'Tody en Tony'. 't Is 'n oetgaaf vaan de Veldekekrink Bels(j) Limburg, gemaak t'r iere vaan 't tachtegjaoreg bestoon vaan de vereineging Veldeke. 't Werk is deils Nederlands-, deils Limbörgstaoleg. In 't werk weurt de historie vaan de bei Limbörge besjreve, mèt de focus op 't leve vaan Ambiorix.

Formaot
't Gereemsel vaan 't book is in 't Nederlands: de kaftekste en inleiing zien in die taol gestèld, zoe good wie de vertèllende tekste. De dialoge stoon in diverse dialekte oet gans Belsj en Nederlands Limbörg. Oonder de pleetsjes steit daan de Nederlandse vertaoling, um de lezer steun te beeje bij 't leze vaan diverse soms zier oetereinloupende dialekte.

Verhaol
't Verhaol begint bij de Eburone, de stam die veur de koms vaan de Romeine aon de Maos woende. De geboorte vaan Ambiorix ('Joorix') weurt getuind. Daonao kump 'n oetgebreid verslaag vaan de Gallischen oorlog vaan Caesar, de vlöch vaan Ambiorix nao 't Rijnland en de oonderwerping en oetmaording vaan de Eburone nao 't Gallisch verlees. In de res vaan 't verhaol versjijnt Ambiorix es geis. Hei-in passere vrij beknop episodes wie de Romeinsen tied, de Frankischen tied en de keerstening, de feodalisering vaan 't Maosland en de koms vaan 't Prinsbisdóm Luik, d'n Tachtegjaoregen Oorlog, de Bokkerijers en de Fransen tied. De vörming en deiling vaan Limbörg weure oetgebreid in beeld gebrach. Op de lèste blaajer zuut me oonder mie de vernederlandsing vaan Nederlands Limbörg, de koms vaan de kojl en de recente historie vaan Tóngere.

Dialekte en vertaolers
't Book vermelt 30 dialekte: 29 oet de bei Limbörge en eint vaan daoboete. De dialekte, en hun vertaolers, zien de volgende:

 Dialek  Vertaoler Berings  Christ Cierpal Bilzers  Patrick Slechten Bocholter  Guido Dreessen Brees  Brecht Creemers Brussels  Robert Delathouwer Egelzer  Ton van de Wijngaard Gènks  Theo Achten Gingeloms  Ulrich Maes Haëmets  Jan Boonen en Willy Van Gerwen Haoles  Robert Roosen Heëlesj  Ger Prickaers Herks  Georges Niesen Hessels  Marco Clerinx Kurings  Luc Cuppens Loeëns  Ulrich Maas Dialek  Vertaoler Lommels  Martine Lodewijks Mestreechs  Martin Claesen Mezeikers  Tony Van Wijck Opoteres  Leo Cornelissen Peers  Pol Helsen Remunjs  Pierre Bakkes Sintruins  Fina Vanmarsenille Stokkems  Rob Belemans Toears  Har Sniekers Tungers  Ludo Severijns Venloos  Lé Giesen Wieërts  Jan Feijen Zittesj  Jean Knoors Zoneves  John Lenaerts Zösters  Tiny Aben-Lijnen

Opmerking: 't Brussels weurt de Nerviërs is de moond gelag, die jummers neet in 't huieg Limbörg meh westelek daovaan leefde.

Categorie:Limburgse literatuur
Categorie:Sjtripverhaole